பாமாசா விளையாட்டரங்கம்

பாமாசா விளையாட்டரங்கம் (Bhamashah Stadium) இந்தியாவின் உத்தரப்பிரதேச மாநிலத்தின் மீரட் நகரில் அமைந்துள்ள துடுப்பாட்ட விளையாட்டரங்கமாகும். 2003 ஆம் ஆண்டு உத்தரப்பிரதேச துடுப்பாட்ட அணி பஞ்சாப் துடுப்பாட்ட அணிக்கு எதிராக விளையாடிய போது போட்டி சமநிலையில் முடிவடைந்தது.  அப்போது முதல் நவம்பர் 2013 வரை உத்தரப் பிரதேச துடுப்பாட்ட அணிக்காக ஐந்து போட்டிகள் இங்கு நடைபெற்றுள்ளன. கருநாடகா துடுப்பாட்ட அணிக்கும் சொந்த அணியான உத்தரப்பிரதேச துடுப்பாட்ட அணிக்கும் இடையேயான போட்டியில் மனீசு பாண்டே 194 ஓட்டங்கள் எடுத்தார். உள்நாட்டு துடுப்பாட்ட அரங்கமான இந்த விளையாட்டரங்கம் இந்திய வேகப்பந்து வீச்சாளர்கள் பிரவீன் குமார் மற்றும் புவனேசுவர் குமார் ஆகியோருக்கு சொந்த மண்ணில் உள்ள விளையாட்டரங்கமாகத் திகழ்கிறது.

மேற்கோள்கள்

புற இணைப்புகள்
Cricinfo profile
Cricketarchive.com

துடுப்பாட்ட அரங்குகள்
உத்தரப் பிரதேசம்
மீரட்